OR ผุดแฟลตฟอร์ม “อีโวเทค เทคโนโลยี” เปิดตัวน้ำมันเครื่องสูตรใหม่ เพิ่มประสิทธิภาพ-ลดมลพิษ
OR ผุดแฟลตฟอร์ม "อีโวเทค เทคโนโลยี" เปิดตัวน้ำมันเครื่องสูตรใหม่ เพิ่มประสิทธิภาพ-ลดมลพิษ
17 มิ.ย. 2563

นายชุมพล สุรพิทยานนท์ รองกรรมการผู้จัดการใหญ่ธุรกิจหล่อลื่น บริษัท ปตท.น้ำมันและการค้าปลีก จำกัด (มหาชน) หรือ OR เปิดเผยว่า พีทีที ลูบริแคนท์ส (PTT Lubricants) ผู้นำตลาดน้ำมันเครื่องในประเทศไทย ซึ่งเป็นหนึ่งในธุรกิจหลักของ โออาร์ ได้เล็งเห็นแนวโน้มความต้องการของผู้ใช้รถยนต์ในการเลือกซื้อผลิตภัณฑ์บำรุงรักษาเครื่องยนต์ โดยน้ำมันเครื่องไม่เพียงแต่จะต้องปกป้องเครื่องยนต์ได้ดีเท่านั้น แต่ยังต้องสามารถตอบสนองความต้องการในทุกด้านของการขับขี่
ทั้งนี้ พีทีที ลูบริแคนท์ส จึงได้พัฒนาน้ำมันเครื่องสูตรใหม่ด้วยเทคโนโลยีแพลตฟอร์มใหม่ “อีโวเทค เทคโนโลยี” (EVOTEC Technology) ซึ่งถือเป็นการปฏิวัติเทคโนโลยีน้ำมันเครื่องแห่งการขับเคลื่อนยานยนต์สู่อนาคต ด้วยคุณสมบัติที่สามารถทำหน้าที่ได้อย่างเต็มประสิทธิภาพเหนือกว่ามาตรฐานทั่วไป และคำนึงถึงประโยชน์ใน 3 ด้านหลัก หรือ 3E Benefits ได้แก่
ENDURANCE ขีดสุดพลังปกป้อง ทนทุกสภาวะ ช่วยยืดอายุเครื่องยนต์ให้ใช้ได้ยาวนานยิ่งขึ้น ช่วยชะล้างสิ่งสกปรก พร้อมกับการปกป้องเครื่องยนต์ให้ทนทานสูงสุดทุกสภาวะ
EFFICIENCY แรงเต็มพลังสมรรถนะ ช่วยให้ผู้ขับขี่สัมผัสได้ถึงอัตราเร่งของเครื่องยนต์ที่ดีขึ้นในทุกช่วงความเร็ว เครื่องยนต์ทำงานได้อย่างเต็มสมรรถนะสูงสุดตั้งแต่เริ่มสตาร์ท พร้อมช่วยประหยัดเชื้อเพลิงเต็มประสิทธิภาพ และ ENVIRONMENT เป็นมิตรต่อสิ่งแวดล้อม ลดมลพิษเพื่อโลก ลดการปล่อยมลพิษและก๊าซคาร์บอนไดออกไซด์
ทั้งนี้ พีทีที ลูบริแคนท์ส ได้เริ่มนำอีโวเทค เทคโนโลยี (EVOTEC Technology) มาใช้พัฒนาผลิตภัณฑ์ในกลุ่มน้ำมันเครื่องสำหรับรถยนต์นั่งเครื่องยนต์เบนซิน (PERFORMA) เป็นผลิตภัณฑ์แรก เนื่องจากเล็งเห็นถึงความนิยมในเครื่องยนต์เบนซินรุ่นใหม่ที่ใช้ระบบฉีดตรงร่วมกับเทอร์โบชาร์จเจอร์ (Turbo GDI) อันเป็นเทคโนโลยีที่กลุ่มผู้ผลิตรถยนต์หลายค่ายทั้งค่ายรถเอเชียและหลายประเทศทั่วโลก จนได้เป็นน้ำมันเครื่อง PERFORMA สูตรใหม่
โดยจะช่วยตอบสนองความต้องการของผู้ใช้รถยนต์เบนซินที่เป็นระบบ Turbo GDI ได้ดียิ่งขึ้น จากนวัตกรรมใหม่ SMART Molecules สารเพิ่มคุณภาพที่ผสานการทำงานของสารทำความสะอาดขั้นสูง เพื่อคงประสิทธิภาพสูงสุด ส่งผลให้ผลิตภัณฑ์ PERFORMA มีความโดดเด่น ทั้งในด้านการปกป้องเครื่องยนต์ได้ดียิ่งขึ้น แก้ปัญหาการชิงจุดระเบิดก่อนที่รอบต่ำ (LSPI) ได้อย่างดีเยี่ยม ลดความเสียดทานในเครื่องยนต์ได้มากยิ่งขึ้น น้ำมันเครื่องเสื่อมสภาพช้าลง ทนความร้อน ทนสารเคมี และแรงเฉือนได้ดีกว่าเดิม
ดังนั้น คุณสมบัติของน้ำมันเครื่อง PERFORMA จึงไม่ได้ตอบเพียงโจทย์พื้นฐานตามมาตรฐานเท่านั้น หากแต่ยังสามารถตอบโจทย์ได้เหนือกว่ามาตรฐาน เช่น การปกป้องเครื่องยนต์ได้ดีกว่ามาตรฐาน API SP / ILSAC GF-6A ถึง 38% สามารถการประหยัดเชื้อเพลิงในระดับขีดสุดเหนือกว่ามาตรฐาน API SP / ILSAC GF-6A ถึง 27% ผู้บริโภคจึงมั่นใจได้ว่าประสิทธิภาพของน้ำมันเครื่อง PERFORMA สูตรใหม่นี้มีคุณภาพสูงกว่าเดิมและสามารถพิสูจน์ได้ชัดเจน